Yahya Sinwar

Ceannaire Hamas ba ea Yahya Ibrahim Hassan Sinwar (Araibis : يحيى إبراهيم حسن السنوار, romanized: Yaḥyá Ibrāhīm Ḥasan al-Sinwār; 29 Deireadh Fómhair 1962 – 16 Deireadh Fómhair 2024). Deirtear gurb é Sinwar, thar aon duine eile in Hamas, a bheartaigh an mórionsaí a dhéanamh ar dheisceart Iosrael ar an 7 Deireadh Fómhair 2023, inar maraíodh thart ar 1,200 duine.

 Gairm 
Cuireadh Sinwar i bpríosún in Iosrael in 1982 (20 bliain d'aois ag an am), 1985 agus 1989-2011.

Ceapadh Sinwar ina cheannaire ar Hamas i mí Lúnasa 2024, tar éis do na hIosraelaigh an ceannaire a bhí ann roimhe sin, Ismail Haniyeh, a fheallmharú san Iaráin. Ansin bhí sé ráite ag Fórsaí "Cosanta" Iosrael go raibh rún diongbháilte acu Sinwar a bhású. 

Ar an 20 Bealtaine 2024, d'eisigh an Chúirt Choiriúil Idirnáisiúnta barántais do Sinwar (agus ceannairí de chuid Hamas), ar chúiseanna a bhain le coireanna cogaidh agus coireanna in aghaidh na daonnachta.
clé|mion|2011

 Pearsanta 
Phós Sinwar a bhean, Samar Muhammad Abu Zamar, ar an 21 November 2011 agus bhí triúr clainne orthu.

 Marú 
Bhi Sinwar maraithe ag fórsaí Iosrael in Gaza ar an 16 Deireadh Fómhair 2024, ar dhuine de thriúr a maraíodh nuair a rinne saighdiúirí Iosraelacha ionsaí ar fhoirgneamh i gcathair Rafah i ndeisceart Gaza.   

Ar an dea-uair (do Iosrael), buamáladh foirgneamh agus sheol an IDF drón isteach chun aimsiú cé nó cad a bhí ann. Bhí seanfhear ann, gortaithe, ina shuí ar chathaoir, agus d'ionsaigh sé an drón. Chinn an IDF  "fáil réidh" leis, mar a deir siad, agus scriosadh an foirgneamh.  Fuarthas fiacla an tseanfhir - agus a chuid ADN - níos déanaí agus úsáideadh an t-eolas chun a chinntiú cé a bhí ann.

 Iarmhairtí 
Fógraíodh bás Sinwar ar an 17 Deireadh Fómhair; bhí ceiliúradh spleodrach in Iosrael nuair a tháinig an nuacht amach.

Mhaígh  Príomhaire Benjamin Netanyahu,  i bhfianaise mharú cheannaire Hamas, go raibh "deireadh an chogaidh in Gaza ag druidim le hIosrael"  agus "Ní féidir a rá go fóill gur deireadh an chogaidh atá ann ach is cinnte gur tús an deiridh atá ann".

 Féach freisin     

 Imscrúdú na Cúirte Coiriúla Idirnáisiúnta sa Phalaistín
 Cogadh Iosrael-Gaza
 Mohammed Deif

 Tagairtí 

Catagóir:Daoine a rugadh i 1962
Catagóir:Básanna in 2024
Catagóir:Cogadh Iosrael-Gaza
Catagóir:Daoine a feallmharaíodh
Catagóir:Polaiteoirí Palaistíneacha
Catagóir:Fir
Catagóir:Hamas
Catagóir:Moslamaigh
Catagóir:Polaiteoirí na hÁise
Catagóir:Stráice Gaza